<translate>  <pcm>
You must reach airport three hours before your flight for domestic flight and five hours for international flight because of all di checks authorities go get to dey do now sake of coronavirus.Pre-checks go happun outside di terminal.Once you come down from your vehicle, you go waka go di canopies wey don dey for front of di airports, with your nose mask on and observing physical distancing.If you get any luggage you go waka go di left hand side for wia port health authorities go disinfect your luggage and baggage to ensure say no trace of coronavirus follow you enta di airport. Taps dey outside wia you go wash your hands before you go meet di port health authorities to take your temperature.If your temperature dey above 40, dem no go allow you inside di terminal. Dem go carry you go one corner for further checks.If you pass di temperature check, you go come waka go wia dem go scan you and your personal items.From dia , you go come waka enta di terminal, go di airline you dey travel with.No more physical contact between di airline staff and passenger, na you go detach your boarding pass yourself too and drop inside container wey go dey available, carry your own waka go board.To further reduce contact between passengers and airline workers, airports go use robots to do some of di processes wey airport officials bin dey do before. Dem go try out di robots for Lagos and Abuja airports first before dem extend go di oda airports if di process dey successful. 